CELEX: 32013R0196
Language: lt
Date: 2013-03-07 00:00:00
Title: 2013 m. kovo 7 d. Komisijos įgyvendinimo reglamentas (ES) Nr. 196/2013, kuriuo dėl naujo Japonijos įrašo į trečiųjų šalių ir jų dalių, iš kurių į Europos Sąjungą leidžiama importuoti tam tikrą šviežią mėsą, sąrašą įtraukimo iš dalies keičiamas Reglamento (ES) Nr. 206/2010 II priedas  Tekstas svarbus EEE

8.3.2013   
            
            
               LT
            
            
               Europos Sąjungos oficialusis leidinys
            
            
               L 65/13
            
         KOMISIJOS ĮGYVENDINIMO REGLAMENTAS (ES) Nr. 196/2013
   2013 m. kovo 7 d.
   kuriuo dėl naujo Japonijos įrašo į trečiųjų šalių ir jų dalių, iš kurių į Europos Sąjungą leidžiama importuoti tam tikrą šviežią mėsą, sąrašą įtraukimo iš dalies keičiamas Reglamento (ES) Nr. 206/2010 II priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 8 straipsnio 1 punkto pirmą pastraipą ir 8 straipsnio 4 punktą,
   kadangi:
   
               (1)
            
            
               2010 m. kovo 12 d. Komisijos reglamentu (ES) Nr. 206/2010, kuriuo nustatomi trečiųjų šalių, teritorijų arba jų dalių, iš kurių į Europos Sąjungą leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai (2), nustatomos gyvų gyvūnų ir jų šviežios mėsos importo sanitarinės sąlygos. Pagal Reglamentą (ES) Nr. 206/2010 žmonėms vartoti skirtą šviežią mėsą galima importuoti, jei jos kilmės vieta – to reglamento II priedo 1 dalyje išvardyta trečiosios šalies teritorija arba jos dalis ir jei ji atitinka nustatytus reikalavimus;
            
         
               (2)
            
            
               Japonija paprašė įtraukti ją į šalių, iš kurių į Sąjungą leidžiama importuoti šviežią galvijų mėsą, sąrašą. Komisija, 2008 m. atlikusi auditą dėl galvijų mėsos Japonijoje, patvirtino, kad visų reikalavimų laikomasi. Vis dėlto, įtraukimas į sąrašą buvo atidėtas dėl snukio ir nagų ligos Japonijoje 2010 m.;
            
         
               (3)
            
            
               Japonija snukio ir nagų ligą savo teritorijoje išnaikino, o Pasaulinė gyvūnų sveikatos organizacija (OIE) pripažino Japoniją šalimi, kurioje gyvūnai nevakcinuojami ir kurioje nėra snukio ir nagų ligos;
            
         
               (4)
            
            
               taigi Japonija pateikia pakankamai gyvūnų sveikatos garantijų ir ji vėl paprašė įtraukti ją į trečiųjų šalių, iš kurių į Sąjungą leidžiama importuoti šviežią galvijų mėsą, sąrašą;
            
         
               (5)
            
            
               todėl Japonijai turėtų būti leidžiama importuoti šviežią galvijų mėsą į Sąjungą;
            
         
               (6)
            
            
               todėl Reglamento (ES) Nr. 206/2010 II priedo 1 dalis turėtų būti atitinkamai iš dalies pakeista;
            
         
               (7)
            
            
               šiame Reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 206/2010 II priedo 1 dalyje Japonijai skirtas įrašas įterpiamas po Airijai skirto įrašo:
   
      
                  Trečiosios šalies ISO kodas ir pavadinimas
               
               
                  Teritorijos kodas
               
               
                  Trečiųjų šalių, teritorijų arba jų dalių sąrašas
               
               
                  Veterinarijos sertifikatas
               
               
                  Specialieji reikalavimai
               
               
                  Galiojimo pabaigos diena (3)
                  
               
               
                  Galiojimo pradžios diena (4)
                  
               
            
                  Pavyzdys (-iai)
               
               
                  SG
               
            
                  1
               
               
                  2
               
               
                  3
               
               
                  4
               
               
                  5
               
               
                  6
               
               
                  7
               
               
                  8
               
            
                  
                     „JP - Japonija
                  
               
               
                  
                     JP
                  
               
               
                  
                     Visa šalies teritorija
                  
               
               
                  
                     BOV
                  
               
               
                   
               
               
                   
               
               
                   
               
               
                  
                     2013 m. kovo 28 d.“
                  
               
            
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. kovo 7 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 18, 2003 1 23, p. 11.
   
      (2)  OL L 73, 2010 3 20, p. 1.
   
      (3)  Gyvūnų, paskerstų iki 7 skiltyje nurodytos datos arba tą dieną, mėsa gali būti importuojama į Sąjungą 90 dienų nuo tos datos. Atvira jūra laivais vežamos siuntos gali būti importuojamos į Sąjungą, jei jos sertifikuotos iki 7 skiltyje nurodytos datos, 40-čiai dienų nuo tos datos. (Pastaba. Datos nebuvimas 7 skiltyje reiškia, kad nėra laiko ribojimų).
   
      (4)  Tik gyvūnų, paskerstų 8 skiltyje nurodytą dieną arba po šios datos, mėsa gali būti importuojama į Sąjungą (jei 8 skiltyje data nenurodyta, laiko ribojimų nėra).